মৰিগাঁও জিলাৰ লাহৰীঘাট থানাৰ অন্তৰ্গত টেঙাগুৰি বালি চাপৰিত ১৭ জুনৰ নিশা সংঘটিত হয় এক নৃশংস হত্যাকাণ্ড। জানিব পৰা মতে, হত্যাকাণ্ড সংঘটিত হোৱাৰ দিনা নিশাৰ আহাৰ গ্ৰহণ কৰি পৰিয়ালৰ লোক শুই আছিল। আৰু শুই থকা অৱস্থাতে নিশা ১২ মান বজাত হঠাৎ স্বামী হামেদ আলীয়ে কুঠাৰেৰে ঘপিয়াই হত্যা কৰে নিজ পত্নী হাসনাৰা বেগমক।
নৃশংস হত্যাকাণ্ড সংঘটিত কৰি নিশাই নিজ ঘৰ এৰি পলায়ন কৰে অভিযুক্ত হামেদ আলীয়ে। ঘটনাৰ খবৰ লাভ কৰাৰ লগে লগে লাহৰীঘাট আৰক্ষীয়ে ঘটনাস্থলীত উপস্থিত হৈ অভিযুক্ত হামেদ আলীৰ সন্ধানত অভিযান আৰম্ভ কৰে।
উল্লেখ্য যে লাহৰীঘাট আৰক্ষীয়ে সোমবাৰে পুৱাৰ ভাগতে হত্যাকাৰী হামেদ আলীক কৰায়ত্ত কৰিবলৈ সক্ষম হয়।
সম্প্ৰতি লাহৰীঘাট আৰক্ষীয়ে ১৬০/১৮ নম্বৰত এক গোচৰ ৰুজু কৰি হামেদ আলীক জেল হাজোতলৈ প্ৰেৰণ কৰিছে।
স্বামী-স্ত্ৰীৰ মাজৰ পাৰিবাৰিক কন্দলৰ বাবেই এনেধৰণৰ নৃশংস হত্যাকাণ্ড সংঘটিত হোৱা বুলি স্থানীয় লোকে আৰক্ষীৰ লগতে সংবাদ মাধ্যমৰ আগত প্ৰকাশ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
